L’Ajuntament mostra el seu suport al projecte de la Fundació València C.F. amb els col·legis Baladre i La Pinaeta
01 de febrer 2017

![Imagen 1](/media/ap4ne01p/99_img_5553.jpg)![Imagen 2](/media/0oojgw1z/99_img_5561.jpg)

​ ![](/media/ahfj4p2e/99_img_5588.jpg)

L'alcalde de Sagunt, Quico Fernández, i el regidor d'Esports, Miguel Chover, han acudit aquest matí al camp de futbol del Baladre a mostrar el seu suport al projecte de l’Escola Cor Blanquinegre Baladre, coordinat per la Fundació València CF i en el qual participen alumnes dels col·legis del barri.

Vint-i-tres alumnes dels últims cursos dels CEIP La Pinaeta i Baladre, triats pel seu comportament i rendiment escolar, participen en aquest projecte que organitza entrenaments de futbol setmanals, assistència a partits de futbol com el València-Leganés del mes passat, tornejos i l'activitat  “Yo Pisé Mestalla”, on els xiquets i xiquetes podran entrenar en l'estadi del València C.F. i visitar els vestuaris.

La participació en l'escola és, lògicament, gratuïta, però els estudiants han de comprometre's a millorar el rendiment escolar i ser responsables. Si no compleixen el seu compromís, causen baixa i són substituïts per un company.

![](/media/mwrphirb/99_img_5581.jpg)  
  

L'alcalde Quico Fernández ha volgut destacar que **“és la segona vegada que el València C.F. organitza este projecte en el Baladre i els resultats de l'any passat van ser molt positius, tal com van assenyalar els professors. És una oportunitat que estos xiquets, d'una de les zones que probablement necessita més atenció des de tots els àmbits de l'Ajuntament, puguen fer esport i altres coses que esta societat tan injusta en la qual vivim no els presta. I estes desigualtats socials són el que més em rebel·la a mi, com a persona i com a alcalde, per això des de les administracions i les empreses hem de restituir esta justícia social”**.

En esta línia, Fernández s'ha dirigit als alumnes de l’Escola explicant que **“quan naixem no tots tenim les mateixes oportunitats, però tots tenim dret a tenir-les, i són l'Ajuntament, les administracions, les escoles… els que han de brindar-nos aquestes oportunitats. I vosaltres només teniu una obligació, aprofitar-les”.**

 ![](/media/jdodjzwu/99_img_5537.jpg)

 Tant Fernández com el regidor d'Esports, Miguel Chover, han mostrat el seu agraïment a les empreses col·laboradores, Saggas i Obeikan, al València C.F. i als col·legis. A més, Chover també ha recomanat als joves esportistes que aprofiten esta oportunitat, ja que **“practicant esport no solament tindreu salut, sinó també vos educareu en societat, amistat i convivència”**. A més ha afegit que **“estic convençut que el València C.F. seguirà apostant per este projecte i l'Ajuntament també ho va a fer, per la qual cosa esta escola continuarà molts anys, i espere que així siga pel bé de tots i d'esta ciutat”**.

Els alumnes de l’Escola també han pogut expressar-se de la mà de Salma, una companya que ha actuat com a representant de tots ells. Salma ha agraït als organitzadors l'oportunitat i ha assenyalat que **“per a mi, ha sigut i és un repte assistir a tots els entrenaments els dijous per a superar-me a mi mateixa. Per descomptat que pensem que aquesta activitat ens pot beneficiar en un futur, ja que treballem esforç, companyonia, puntualitat i afany de superació”**.

![](/media/llbptqmh/99_img_5593.jpg)  
![](/media/mxangtjr/99_img_5602.jpg)  
  

A l'acte també han assistit el director general de la Fundació València Club de Futbol, Pablo Mantilla, , el director general de OBEIKAN, Salvador Martínez i els directors de la Pinaeta i Baladre, Juan Manuel Pérez i Vicenta Redón.

Tots els assistents han mostrat el seu desig que el projecte es repetisca en els pròxims cursos escolars. Anant fins i tot més enllà, l'alcalde ha manifestat que **“nosaltres, com a Ajuntament, hem d'intentar que este projecte tinga continuïtat, i pensarem de quina manera podem col·laborar amb els clubs perquè els xiquets i xiquetes que no tinguen recursos per a pagar estos cursos també puguen practicar aquest esport”****.**

*   [](http://www.facebook.com/sharer.php?u=https://aytosagunto.es/va/actualitat/l-ajuntament-mostra-el-seu-suport-al-projecte-de-la-fundació-valència-c-f-amb-els-col-legis-baladre-i-la-pinaeta/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-mostra-el-seu-suport-al-projecte-de-la-fundació-valència-c-f-amb-els-col-legis-baladre-i-la-pinaeta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-mostra-el-seu-suport-al-projecte-de-la-fundació-valència-c-f-amb-els-col-legis-baladre-i-la-pinaeta/ "Linked In")
*   [](mailto:?body=https://aytosagunto.es/va/actualitat/l-ajuntament-mostra-el-seu-suport-al-projecte-de-la-fundació-valència-c-f-amb-els-col-legis-baladre-i-la-pinaeta/)